мотиви
към

Проект на Правилник за дейността на Помирителната комисия към Министерството на регионалното развитие и благоустройството

 В проекта на правилник са регламентирани съставът, функциите и дейността на Помирителната комисия по чл. 10з, ал. 5 от Закона за пътищата. Помирителната комисия разрешава спорове по чл. 10з, ал. 5 и чл. 10и, ал. 4 от Закона за пътищата - спорове между лицето, събиращо пътни такси и доставчик на услуга за електронно събиране на такса за изминато разстояние – доставчик на Европейската услуга за електронно събиране на такса за изминато разстояние (доставчик на ЕУЕСТ) или национален доставчик на услуга по електронно събиране на такси за изминато разстояние, свързани с техните договорни отношения или процеса на договаряне. При разглеждане на спорове Помирителната комисия има право да извършва проверка дали налаганите от лицето, събиращо пътни такси, договорни условия спрямо различните доставчици са недискриминационни, дали отразяват коректно разходите и рисковете на страните по договора и дали не е налице необоснован отказ за сключване на договор от страна на лицето, събиращо пътни такси, или поставяне на необосновани или прекомерни изисквания във връзка със сключването на такъв.

На основание Закона за нормативните актове, срокът за обществено обсъждане след публикуване проекта на правилник и мотивите на Портала за обществени консултации и на интернет страницата на Министерството на регионалното развитие и благоустройството, е 30 дни.